2008D0897 — DA — 01.12.2009 — 002.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 28. november 2008 om godkendelse af årlige og flerårige programmer for udryddelse, bekæmpelse og overvågning af visse dyresygdomme og zoonoser, som medlemsstaterne har forelagt for 2009 og efterfølgende år, og om fastsættelse af EF-tilskuddet hertil (meddelt under nummer K(2008) 7415) (2008/897/EF) (EFT L 322, 2.12.2008, p.39)

Ændret ved:









▼B

KOMMISSIONENS BESLUTNING

af 28. november 2008

om godkendelse af årlige og flerårige programmer for udryddelse, bekæmpelse og overvågning af visse dyresygdomme og zoonoser, som medlemsstaterne har forelagt for 2009 og efterfølgende år, og om fastsættelse af EF-tilskuddet hertil

(meddelt under nummer K(2008) 7415)

(2008/897/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets beslutning 90/424/EØF af 26. juni 1990 om visse udgifter på veterinærområdet ( 1 ), særlig artikel 24, stk. 5, og ud fra følgende betragtninger: (1) Ved beslutning 90/424/EØF er der fastsat procedurer vedrørende EF-tilskud til programmer for udryddelse, bekæmpelse og overvågning af dyresygdomme og zoonoser. (2) I henhold til artikel 24, stk. 1, i beslutning 90/424/EØF skal der indføres en EF-finansieringsforanstaltning til godtgørelse af medlemsstaternes udgifter til finansiering af nationale programmer for udryddelse, bekæmpelse og overvågning af de dyresygdomme og zoonoser, der er nævnt i bilaget til beslutningen. (3) Ved Rådets beslutning 2006/965/EF af 19. december 2006 om ændring af beslutning 90/424/EØF om visse udgifter på veterinærområdet ( 2 ) erstattedes beslutningens artikel 24 af en ny bestemmelse. Som en overgangsforanstaltning blev det ved beslutning 2006/965/EF fastsat, at programmerne for enzootisk kvægleukose og Aujeszkys sygdom fortsat kunne finansieres indtil den 31. december 2010. (4) I henhold til Kommissionens beslutning 2008/341/EF af 25. april 2008 om fastsættelse af EF-kriterier for nationale programmer for udryddelse, bekæmpelse og overvågning af visse dyresygdomme og zoonoser ( 3 ) skal programmer, som medlemsstaterne forelægger, for at blive godkendt som foranstaltning i henhold til artikel 24, stk. 1, i beslutning 90/424/EØF opfylde kriterierne i bilaget til beslutning 2008/341/EF. (5) I henhold til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier ( 4 ) skal medlemsstaterne udarbejde årlige programmer for overvågning af transmissible spongiforme encephalopatier (TSE) hos kvæg, får og geder. (6) Det er endvidere fastsat i Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza ( 5 ), at medlemsstaterne skal gennemføre overvågningsprogrammer vedrørende fjerkræ og vilde fugle for at udbygge den eksisterende viden om den trussel, vilde fugle udgør i forbindelse med influenzavirus af aviær oprindelse hos fugle, bl.a. på grundlag af risikovurderinger, der ajourføres regelmæssigt. Disse årlige overvågningsprogrammer og finansieringen heraf bør ligeledes godkendes. (7) Nogle medlemsstater har forelagt Kommissionen årlige programmer for udryddelse, bekæmpelse og overvågning af dyresygdomme, programmer for kontrol med henblik på forebyggelse af zoonoser og årlige programmer for udryddelse og overvågning af visse TSE'er, som de ønsker at modtage EF-tilskud til. (8) I 2008 blev visse flerårige programmer for udryddelse, bekæmpelse og overvågning af dyresygdomme, som medlemsstaterne havde forelagt, godkendt ved beslutning 2007/782/EF ( 6 ). Udgiftsforpligtelserne i forbindelse med disse flerårige programmer blev indgået i overensstemmelse med artikel 76, stk. 3, i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget ( 7 ). Den første budgetmæssige forpligtelse for de pågældende programmer blev indgået, efter at de var godkendt. Hver efterfølgende årlige forpligtelse bør indgås af Kommissionen på baggrund af programgennemførelsen i det foregående år på grundlag af en afgørelse om at yde tilskud, jf. artikel 24, stk. 5, i beslutning 90/424/EØF. (9) Kommissionen har vurderet de årlige programmer, som medlemsstaterne har forelagt, og det næste (andet) år for de flerårige programmer, der blev godkendt i 2008, ud fra et veterinært og et økonomisk synspunkt. Det er konstateret, at programmerne opfylder de relevante EF-veterinærbestemmelser og navnlig kriterierne i beslutning 2008/341/EF (10) Da de årlige og flerårige programmer er vigtige for, at Fællesskabets dyre- og folkesundhedsmæssige mål kan nås, og da anvendelsen for TSE- og aviær influenza-programmernes vedkommende er obligatorisk i alle medlemsstaterne, bør EF-tilskudssatsen fastsættes på et passende niveau til refusion af de udgifter, som de pågældende medlemsstater har til de i denne beslutning omhandlede foranstaltninger, med et maksimumsbeløb for hvert program. (11) Ved Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr ( 8 ) er det fastsat, at medlemsstater, der vides at være inficeret med en eller flere af de sygdomme, der er opført i del II i bilag IV til direktivet, skal udarbejde udryddelsesprogrammer for de pågældende sygdomme. (12) Det fastsættes i artikel 17 i Rådets forordning (EF) nr. 1198/2006 af 27. juli 2006 om Den Europæiske Fiskerifond ( 9 ), at medlemsstaterne skal udarbejde et operationelt program for gennemførelsen af de politikker og prioriterede akser, som Den Europæiske Fiskerifond skal være med til at finansiere. Det fastsættes i forordningens artikel 32, at Fællesskabet kan bidrage til finansiering af kontrol med og eliminering af sygdomme inden for akvakultur i henhold til beslutning 90/424/EØF. Ifølge beslutning 90/424/EØF kan medlemsstaterne inden for de pågældende operationelle programmer afsætte midler til udryddelse af de sygdomme hos akvakulturdyr, der er anført i bilaget til beslutning 90/424/EØF. (13) Nogle medlemsstater har udarbejdet flerårige programmer for udryddelse af visse sygdomme hos vanddyr, som er opført både i del II i bilag IV til direktiv 2006/88/EF og i bilaget til beslutning 90/424/EØF. Disse programmer er blevet vurderet fagligt af Kommissionen og bør derfor godkendes. (14) For at opnå bedre styring, mere effektiv anvendelse af EF-midlerne og større gennemsigtighed er det også nødvendigt, hvor det er relevant, for de enkelte programmer (undtagen de flerårige programmer for udryddelse af visse sygdomme hos vanddyr, for hvilke der først fastsættes et tilskud efter den tekniske godkendelse) at fastsætte de gennemsnitlige udgifter, der refunderes til medlemsstaterne for visse udgifter til blandt andet test, medlemsstaterne anvender, og godtgørelse til ejere for tab som følge af slagtning eller nedslagning af dyr. (15) I henhold til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik ( 10 ) skal programmer for udryddelse og overvågning af dyresygdomme finansieres via Den Europæiske Garantifond for Landbruget. Finanskontrollen af foranstaltningerne foretages i henhold til artikel 9, 36 og 37 i nævnte forordning. (16) EF-tilskuddet bør kun ydes, hvis de planlagte foranstaltninger gennemføres effektivt, og myndighederne fremsender alle nødvendige oplysninger inden for de i nærværende beslutning fastsatte tidsfrister. (17) Af hensyn til administrativ effektivitet bør alle udgifter, der forelægges med henblik på EF-tilskud, angives i euro. I overensstemmelse med Rådets forordning (EF) nr. 1290/2005 skal omregningskursen for udgifter i en anden valuta end euro være den sidste vekselkurs, som Den Europæiske Centralbank har fastsat inden den første dag i den måned, i hvilken betalingsanmodningen indgives af den berørte medlemsstat. (18) Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed — ud fra følgende betragtninger: VEDTAGET FØLGENDE BESLUTNING:







KAPITEL I

ÅRLIGE PROGRAMMER

Artikel 1

Kvægbrucellose

1. De programmer for udryddelse af kvægbrucellose, som Irland, Spanien, Italien, Malta, Cypern, Portugal og Det Forenede Kongerige har forelagt, godkendes for perioden 1. januar 2009 til 31. december 2009.

2. EF-tilskuddet fastsættes til 50 % af hver enkelt af de i stk. 1 nævnte medlemsstaters udgifter til laboratorieundersøgelser, godtgørelse til ejere for værdien af de slagtede dyr under programmerne og indkøb af vaccine, dog højst:

▼M2

a) 1 400 000 EUR til Irland

b) 2 500 000 EUR til Spanien

▼B

c) 5 000 000 EUR til Italien

d) 77 000 EUR til Cypern

e) 20 000 EUR til Malta

f) 1 400 000 EUR til Portugal

g) ►M2 1 370 000 EUR ◄ til Det Forenede Kongerige.

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

for en Rose Bengal-test 0,20 EUR pr. test

for en SAT-test 0,20 EUR pr. test

for en komplementbindingstest 0,40 EUR pr. test

for en ELISA-test 1 EUR pr. test

for slagtede dyr 375 EUR pr. dyr.

Artikel 2

Kvægtuberkulose

1. De programmer for udryddelse af kvægtuberkulose, som Irland, Spanien, Italien, Polen og Portugal har forelagt, godkendes for perioden 1. januar 2009 til 31. december 2009.

▼M2

2. EF-tilskuddet fastsættes til 50 % af hver enkelt af de i stk. 1 nævnte medlemsstaters udgifter til tuberkulintest og gamma-interferon-test og godtgørelse til ejere for værdien af de slagtede dyr under programmerne, dog højst:

a) 14 000 000 EUR til Irland

b) 9 100 000 EUR til Spanien

c) 2 900 000 EUR til Italien

d) 120 000 EUR til Polen

e) 200 000 EUR til Portugal.

▼B

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

for en tuberkulintest 1 EUR pr. test

for en gamma-interferon-test 5 EUR pr. test

for slagtede dyr 375 EUR pr. dyr.

Artikel 3

Fåre- og gedebrucellose

1. De programmer for udryddelse af fåre- og gedebrucellose, som Grækenland, Spanien, Italien, Cypern og Portugal har forelagt, godkendes for perioden 1. januar 2009 til 31. december 2009.

2. EF-tilskuddet fastsættes til 50 % af hver enkelt af de i stk. 1 nævnte medlemsstaters udgifter til indkøb af vacciner, udgifter til laboratorieundersøgelser og godtgørelse til ejere for værdien af de slagtede dyr under programmerne, dog højst:

a) 250 000 EUR til Grækenland

▼M2

b) 3 600 000 EUR til Spanien

▼B

c) 4 000 000 EUR til Italien

d) 75 000 EUR til Cypern

e) 1 100 000 EUR til Portugal.

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

for en Rose Bengal-test 0,20 EUR pr. test

for en komplementbindingstest 0,40 EUR pr. test

for slagtede dyr 50 EUR pr. dyr.

Artikel 4

Bluetongue i endemiske områder eller højrisikoområder

1. De programmer for udryddelse og overvågning af bluetongue, som Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Italien, Letland, Litauen, Luxembourg, Ungarn, Malta, Nederlandene, Østrig, Polen, Portugal, Rumænien, Slovenien, Finland og Sverige har forelagt, godkendes for perioden 1. januar 2009 til 31. december 2009.

▼M1

2. EF-tilskuddet fastsættes til 50 % af hver enkelt af de i stk. 1 nævnte medlemsstaters udgifter til vaccination, laboratorieundersøgelser med henblik på virologisk, serologisk og entomologisk overvågning samt indkøb af fælder og vaccine, dog højst:

a) 4 450 000 EUR til Belgien

b) 5 000 EUR til Bulgarien

c) 2 350 000 EUR til Tjekkiet

d) 50 000 EUR til Danmark

▼M2

e) 16 650 000 EUR til Tyskland

f) 90 000 EUR til Estland

g) 60 000 EUR til Irland

▼M1

h) 50 000 EUR til Grækenland

i) 21 000 000 EUR til Spanien

▼M2

j) 55 000 000 EUR til Frankrig

k) 2 000 000 EUR til Italien

l) 20 000 EUR til Letland

▼M1

m) 0 EUR til Litauen

n) 510 000 EUR til Luxembourg

o) ►M2 300 000 EUR ◄ til Ungarn

p) 5 000 EUR til Malta

q) 50 000 EUR til Nederlandene

▼M2

r) 3 550 000 EUR til Østrig

s) 100 000 EUR til Polen

t) 2 700 000 EUR til Portugal

u) 100 000 EUR til Rumænien

▼M1

v) 910 000 EUR til Slovenien

▼M2

w) 490 000 EUR til Finland

x) 1 600 000 EUR til Sverige.

▼M1

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

a) for en ELISA-test 2,5 EUR pr. test

b) for en PCR-test 10 EUR pr. test

c) for indkøb af monovalente vacciner 0,3 EUR pr. dosis

d) for indkøb af bivalente vacciner 0,45 EUR pr. dosis

e) for vaccination af kvæg: 1,50 EUR per vaccineret kreatur, uanset antallet og typerne af de anvendte doser

f) for vaccination af får eller geder: 0,75 EUR per vaccineret får eller ged, uanset antallet og typerne af de anvendte doser.

▼B

Artikel 5

Salmonellose (zoonotisk salmonella) i avlsflokke, æglæggerflokke og slagtekyllingeflokke af Gallus gallus

1. De programmer for bekæmpelse af visse typer zoonotisk salmonella hos avlsflokke, æglæggerflokke og slagtekyllingeflokke af Gallus gallus, som Belgien, Bulgarien, Tjekkiet, Danmark, Estland, Tyskland, Irland, Grækenland, Spanien, Frankrig, Italien, Cypern, Letland, Luxembourg, Ungarn, Malta, Nederlandene, Østrig, Polen, Portugal, Rumænien, Slovakiet, Slovenien og Det Forenede Kongerige har forelagt, godkendes for perioden 1. januar 2009 til 31. december 2009.

2. EF-tilskuddet fastsættes til 50 % af hver enkelt af de i stk. 1 nævnte medlemsstaters udgifter til bakteriologiske test og serotypningstest som led i en officiel prøveudtagning, godtgørelse til ejere for værdien af de aflivede fugle og de destruerede æg, indkøb af vaccine samt laboratorieundersøgelser vedrørende desinficeringens effektivitet, dog højst:

a) 850 000 EUR til Belgien

b) 30 000 EUR til Bulgarien

c) ►M2 1 600 000 EUR ◄ til Tjekkiet

d) ►M2 140 000 EUR ◄ til Danmark

e) 25 000 EUR til Estland

f) ►M2 350 000 EUR ◄ til Tyskland

g) 40 000 EUR til Irland

▼M2

h) 700 000 EUR til Grækenland

i) 1 250 000 EUR til Spanien

j) 1 450 000 EUR til Frankrig

k) 1 700 000 EUR til Italien

l) 100 000 EUR til Cypern

m) 90 000 EUR til Letland

▼B

n) 16 000 EUR til Luxembourg

o) 1 450 000 EUR til Ungarn

p) 110 000 EUR til Malta

q) ►M2 1 700 000 EUR ◄ til Nederlandene

r) 525 000 EUR til Østrig

▼M2

s) 4 500 000 EUR til Polen

t) 650 000 EUR til Portugal

u) 50 000 EUR til Rumænien

▼B

v) 625 000 EUR til Slovakiet

w) 25 000 EUR til Slovenien

x) 20 000 EUR til Det Forenede Kongerige.

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

for en bakteriologisk test (dyrkning) 5 EUR pr. test

for indkøb af 1 vaccinedosis 0,05 EUR pr. dosis

for serotypning af salmonellaisolater af Salmonella spp. 20 EUR pr. test

for analyser til undersøgelse af effektiviteten ved anvendelse af desinficeringsmidler 5 EUR pr. test

for aflivning af en avlsfugl af Gallus gallus 3,50 EUR pr. fugl

for aflivning af en æglægger af Gallus gallus 1,50 EUR pr. fugl.

Artikel 6

Klassisk svinepest og afrikansk svinepest

1. Programmerne for bekæmpelse og overvågning af:

a) klassisk svinepest, som Bulgarien, Tyskland, Frankrig, Luxembourg, Ungarn, Rumænien, Slovenien og Slovakiet har forelagt, godkendes for perioden 1. januar 2009 til 31. december 2009

b) afrikansk svinepest, som Italien har forelagt, godkendes for perioden 1. januar 2009 til 31. december 2009.

2. EF-tilskuddet fastsættes til 50 % af hver enkelt af de i stk. 1 nævnte medlemsstaters udgifter til virologiske og serologiske undersøgelser af tamsvin og vildsvin og, for så vidt angår Bulgariens, Tysklands, Frankrigs, Rumæniens og Slovakiets programmer, ligeledes 50 % af udgifterne til indkøb og distribution af vaccine og lokkemad til vaccination af vildsvin, og for Rumæniens vedkommende ligeledes til vaccination af tamsvin, dog højst:

a) 200 000 EUR til Bulgarien

b) 800 000 EUR til Tyskland

▼M2

c) 670 000 EUR til Frankrig

▼B

d) 100 000 EUR til Italien

e) 350 000 EUR til Ungarn

f) 5 000 EUR til Luxembourg

g) 2 500 000 EUR til Rumænien

h) 30 000 EUR til Slovenien

i) 550 000 EUR til Slovakiet.

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige 2,50 EUR pr. test for en ELISA-test.

Artikel 7

Smitsomt blæreudslæt hos svin

1. Det program for udryddelse af smitsomt blæreudslæt hos svin, som Italien har forelagt, godkendes for perioden 1. januar 2009 til 31. december 2009.

2. EF-tilskuddet fastsættes til 50 % af udgifterne til laboratorieundersøgelser, dog højst 500 000 EUR.

Artikel 8

Aviær influenza hos fjerkræ og vilde fugle

1. De undersøgelsesprogrammer vedrørende aviær influenza hos fjerkræ og vilde fugle, som Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Italien, Cypern, Letland, Litauen, Luxembourg, Ungarn, Malta, Nederlandene, Østrig, Polen, Portugal, Rumænien, Slovenien, Slovakiet, Finland, Sverige og Det Forenede Kongerige har forelagt, godkendes for perioden 1. januar 2009 til 31. december 2009.

2. EF-tilskuddet fastsættes til 50 % af hver enkelt af de i stk. 1 nævnte medlemsstaters udgifter til laboratorieundersøgelser samt et fast beløb til udtagning af prøver af vilde fugle, dog højst:

a) 90 000 EUR til Belgien

b) 70 000 EUR til Bulgarien

c) 60 000 EUR til Tjekkiet

d) 200 000 EUR til Danmark

e) ►M2 250 000 EUR ◄ til Tyskland

f) 7 000 EUR til Estland

g) 60 000 EUR til Irland

h) 70 000 EUR til Grækenland

i) 350 000 EUR til Spanien

j) 200 000 EUR til Frankrig

k) ►M2 1 400 000 EUR ◄ til Italien

l) 15 000 EUR til Cypern

m) 30 000 EUR til Letland

n) 40 000 EUR til Litauen

o) 10 000 EUR til Luxembourg

p) 180 000 EUR til Ungarn

q) 7 000 EUR til Malta

r) 500 000 EUR til Nederlandene

s) ►M2 80 000 EUR ◄ til Østrig

t) 80 000 EUR til Polen

u) 200 000 EUR til Portugal

v) ►M2 220 000 EUR ◄ til Rumænien

w) 55 000 EUR til Slovenien

x) 50 000 EUR til Slovakiet

y) 35 000 EUR til Finland

z) 280 000 EUR til Sverige

za) 380 000 EUR til Det Forenede Kongerige.

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

ELISA-test: 1 EUR pr. test

agar-gel-immunodiffusionstest: 1,20 EUR pr. test

hæmagglutinationsinhibitionstest (HI-test) for H5/H7: 12 EUR pr. test

virusisolationstest: 30 EUR pr. test

PCR-test: 15 EUR pr. test

udtagning af prøver af vilde fugle 20 EUR pr. prøve.

Artikel 9

Transmissible spongiforme encephalopatier (TSE), bovin spongiform encephalopati (BSE) og scrapie

1. De programmer for overvågning af transmissible spongiforme encephalopatier (TSE) og for udryddelse af bovin spongiform encephalopati (BSE) og scrapie, som Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Italien, Cypern, Letland, Litauen, Luxembourg, Ungarn, Malta, Nederlandene, Østrig, Polen, Portugal, Rumænien, Slovenien, Slovakiet, Finland, Sverige og Det Forenede Kongerige har forelagt, godkendes for perioden 1. januar 2009 til 31. december 2009.

2. EF-tilskuddet fastsættes til 100 % af hver enkelt af de i stk. 1 nævnte medlemsstaters udgifter til hurtige test og indledende molekylære diskriminatoriske test, til 50 % af hver enkelt medlemsstats udgifter til godtgørelse til ejere for værdien af dyr, der er slået ned og destrueret i overensstemmelse med landets udryddelsesprogrammer for BSE og scrapie, og til 50 % af udgifterne til analyser med henblik på genotypebestemmelse af prøver, dog højst:

▼M2

a) 1 400 000 EUR til Belgien

b) 350 000 EUR til Bulgarien

c) 1 050 000 EUR til Tjekkiet

▼B

d) 1 850 000 EUR til Danmark

e) 8 900 000 EUR til Tyskland

f) 220 000 EUR til Estland

▼M2

g) 3 300 000 EUR til Irland

h) 1 200 000 EUR til Grækenland

i) 5 400 000 EUR til Spanien

j) 14 100 000 EUR til Frankrig

k) 5 350 000 EUR til Italien

▼B

l) ►M1 50 000 EUR ◄ til Cypern

m) ►M2 250 000 EUR ◄ til Letland

n) 530 000 EUR til Litauen

o) 105 000 EUR til Luxembourg

p) 990 000 EUR til Ungarn

q) 24 000 EUR til Malta

r) ►M2 2 600 000 EUR ◄ til Nederlandene

s) 1 150 000 EUR til Østrig

▼M2

t) 790 000 EUR til Polen

u) 1 530 000 EUR til Portugal

v) 580 000 EUR til Rumænien

▼B

w) 250 000 EUR til Slovenien

▼M2

x) 500 000 EUR til Slovakiet

y) 500 000 EUR til Finland

▼B

z) 900 000 EUR til Sverige

za) ►M2 4 600 000 EUR ◄ til Det Forenede Kongerige.

3. EF-tilskuddet til de i stk. 1 omhandlede programmer skal dække udgifter til de udførte test og til dyr, der slås ned og destrueres, og maksimumsbeløbet må i gennemsnit ikke overstige:

a) 5 EUR pr. test for test, der er foretaget på kvæg i henhold til bilag III til forordning (EF) nr. 999/2001

b) 30 EUR pr. test for test, der er foretaget på får og geder i henhold til bilag III til forordning (EF) nr. 999/2001

c) 50 EUR pr. test for test, der er foretaget på hjortedyr i henhold til bilag III til forordning (EF) nr. 999/2001

d) 175 EUR pr. test for indledende molekylære diskriminatoriske test, der er foretaget i henhold til kapitel C, punkt 3.2, litra c), nr. i), i bilag X til forordning (EF) nr. 999/2001

e) 10 EUR pr. genotypebestemmelse

f) 500 EUR pr. kreatur

g) 70 EUR pr. får eller ged, der er slået ned.

Artikel 10

Rabies

1. De programmer for udryddelse af rabies, som Bulgarien, Litauen, Ungarn, Østrig, Polen, Rumænien og Slovakiet har forelagt, godkendes for perioden 1. januar 2009 til 31. december 2009.

2. EF-tilskuddet fastsættes til 50 % af hver enkelt af de i stk. 1 nævnte medlemsstaters udgifter til laboratorieundersøgelser samt indkøb og distribution af vaccine og lokkemad under programmerne, dog højst:

▼M2

a) 1 100 000 EUR til Bulgarien

b) 500 000 EUR til Litauen

c) 880 000 EUR til Ungarn

▼B

d) 270 000 EUR til Østrig

e) 4 450 000 EUR til Polen

f) ►M2 760 000 EUR ◄ til Rumænien

g) 470 000 EUR til Slovakiet.

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

for en ELISA-test 8 EUR pr. test

for en test til påvisning af tetracyklin i knoglevæv 8 EUR pr. test.

Artikel 11

Enzootisk kvægleukose

1. De programmer for udryddelse af enzootisk kvægleukose, som Estland, Litauen, Malta og Polen har forelagt, godkendes for perioden 1. januar 2009 til 31. december 2009.

2. EF-tilskuddet fastsættes til 50 % af hver enkelt af de i stk. 1 nævnte medlemsstaters udgifter til laboratorieundersøgelser og godtgørelse til ejere for værdien af de slagtede dyr under programmerne, dog højst:

a) 15 000 EUR til Estland

b) 20 000 EUR til Litauen

c) 500 000 EUR til Malta

▼M2

d) 1 100 000 EUR til Polen.

▼B

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

for en ELISA-test 0,50 EUR pr. test

for en agar-gel-immunodiffusionstest 0,50 EUR pr. test

for slagtede dyr 375 EUR pr. dyr.

Artikel 12

Aujeszkys sygdom

1. De programmer for udryddelse af Aujeszkys sygdom, som Spanien, Ungarn og Polen har forelagt, godkendes for perioden 1. januar 2009 til 31. december 2009.

2. EF-tilskuddet til de programmer, der er omhandlet i stk. 1, fastsættes til 50 % af hver enkelt af de pågældende medlemsstaters udgifter til laboratorieundersøgelser, dog højst:

a) 800 000 EUR til Spanien

b) 80 000 EUR til Ungarn

▼M2

c) 1 650 000 EUR til Polen.

▼B

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige 1 EUR pr. test for en ELISA-test.







KAPITEL II

FLERÅRIGE PROGRAMMER

Artikel 13

Rabies

1. Det andet år under de flerårige programmer for udryddelse af rabies, som Tjekkiet, Tyskland, Estland, Letland, Slovenien og Finland har forelagt, godkendes for perioden 1. januar 2009 til 31. december 2009.

2. EF-tilskuddet fastsættes til 50 % af hver enkelt af de i stk. 1 nævnte medlemsstaters udgifter til laboratorieundersøgelser samt indkøb og distribution af vaccine og lokkemad under programmerne, dog højst:

a) 600 000 EUR til Tjekkiet

b) 325 000 EUR til Tyskland

▼M2

c) 870 000 EUR til Estland

d) 850 000 EUR til Letland

e) 550 000 EUR til Slovenien

▼B

f) 100 000 EUR til Finland.

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

for en ELISA-test 8 EUR pr. test

for en test til påvisning af tetracyklin i knoglevæv 8 EUR pr. test.

4. På baggrund af programgennemførelsen i 2009 afgøres det, hvilke beløb der indgås forpligtelser for i de efterfølgende år. Følgende udgør en vejledende oversigt over disse beløb (EUR):







Medlemsstat 2010 2011 2012 Tjekkiet Tyskland Letland 1 250 000 Finland 100 000 Estland 1 250 000 1 250 000 Slovenien 350 000 350 000 350 000

Artikel 14

Aujeszkys sygdom

1. Det andet år under det flerårige program for udryddelse af Aujeszkys sygdom, som Belgien har forelagt, godkendes for perioden 1. januar 2009 til 31. december 2009.

2. EF-tilskuddet fastsættes til 50 % af Belgiens udgifter til laboratorieundersøgelser, dog højst ►M2 310 000 EUR ◄ .

3. De maksimumsbeløb, der godtgøres Belgien for det program, der er omhandlet i stk. 1, må i gennemsnit ikke overstige 1 EUR pr. test for en ELISA-test.

Artikel 15

Enzootisk kvægleukose

1. Det andet år under de flerårige programmer for udryddelse af enzootisk kvægleukose, som Italien, Letland og Portugal har forelagt, godkendes for perioden 1. januar 2009 til 31. december 2009.

2. EF-tilskuddet fastsættes til 50 % af hver enkelt af de i stk. 1 nævnte medlemsstaters udgifter til laboratorieundersøgelser og godtgørelse til ejere for værdien af de slagtede dyr under programmerne, dog højst:

a) 800 000 EUR til Italien

b) 55 000 EUR til Letland

▼M2

c) 460 000 EUR til Portugal.

▼B

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

for en ELISA-test 0,50 EUR pr. test

for en agar-gel-immunodiffusionstest 0,50 EUR pr. test

for slagtede dyr 375 EUR pr. dyr.

4. På baggrund af programgennemførelsen i 2009 afgøres det, hvilke beløb der indgås forpligtelser for i 2010. Følgende udgør en vejledende oversigt over disse beløb (EUR):

a) 800 000 EUR til Italien

b) 55 000 EUR til Letland

c) 350 000 EUR til Portugal.

▼M1

Artikel 15a

Scrapie

1. Det flerårige program for overvågning og udryddelse af scrapie, som Cypern forelagde den 18. marts 2009, godkendes for perioden 1. januar 2009 til 31. december 2010.

2. EF-tilskuddet fastsættes til:

a) 100 % af Cyperns udgifter til hurtige test og indledende molekylære test

b) 75 % af Cyperns udgifter til godtgørelse til ejere for værdien af de dyr, der er slået ned og destrueret i overensstemmelse med Cyperns program for overvågning og udryddelse af scrapie

c) 50 % af udgifterne til: i) analyse med henblik på genotypebestemmelse af prøver ii) indkøb af præparater til aflivning af dyrene iii) personale, der ansættes specielt med henblik på udførelse af opgaver i forbindelse med programmet iv) destruktion af dyrekroppene.

3. De maksimumsbeløb, der kan godtgøres Cypern for det program, der er omhandlet i stk. 1, må i gennemsnit ikke overstige:

a) 30 EUR pr. test for test, der udføres på får og geder, som omhandlet i del II i kapitel A i bilag III til forordning (EF) nr. 999/2001

b) 175 EUR pr. test for indledende molekylære test, der udføres i henhold til punkt 3.2, litra c), nr. i), i kapitel C i bilag X til forordning (EF) nr. 999/2001

c) 10 EUR pr. test for genotypebestemmelser

d) 100 EUR pr. dyr for får og geder, der slås ned.

4. I 2009 indgås der forpligtelser for ►M2 3 000 000 EUR ◄ .

5. På baggrund af programgennemførelsen i 2009 afgøres det, hvilket beløb der indgås forpligtelser for i 2010.

▼B

Artikel 16

Sygdomme hos akvakulturdyr

Det flerårige program for udryddelse af egtvedsyge (VHS), som Danmark har forelagt, og det program for udryddelse af koi herpesvirus-sygdom (KHV), som Tyskland har forelagt, godkendes for perioden 1. januar 2009 til 31. december 2013.







KAPITEL III

ALMINDELIGE OG AFSLUTTENDE BESTEMMELSER

Artikel 17

Godtgørelsen til ejerne for værdien af de dyr, der slås ned eller slagtes, og af de produkter, der destrueres, ydes senest 90 dage, efter at dyrene er blevet slagtet eller slået ned eller produkterne destrueret, eller efter at ejeren har fremlagt den udfyldte anmodning.

Artikel 9, stk. 1, 2 og 3, i Kommissionens forordning (EF) nr. 883/2006 ( 11 ) finder anvendelse på udbetaling af godtgørelser, der foretages efter udløbet af fristen på 90 dage.

Artikel 18

1. De udgifter, medlemsstaterne forelægger med henblik på EF-tilskud, angives i euro eksklusive moms og andre skatter og afgifter.

2. Hvis en medlemsstats udgifter er i en anden valuta end euro, skal den berørte medlemsstat omregne udgifterne til euro på basis af den sidste vekselkurs, som Den Europæiske Centralbank har fastsat inden den første dag i den måned, i hvilken betalingsanmodningen indgives af medlemsstaten.

Artikel 19

1. EF-tilskuddet til de i artikel 1-16 omhandlede programmer ydes, forudsat at de pågældende medlemsstater:

a) gennemfører programmerne i overensstemmelse med de relevante EF-bestemmelser, herunder konkurrencereglerne og bestemmelserne om offentlige udbud

b) senest den 1. januar 2009 sætter de nødvendige love og administrative bestemmelser i kraft for at gennemføre de i artikel 1-16 omhandlede programmer

c) senest den 31. juli 2009 sender Kommissionen de foreløbige tekniske og økonomiske rapporter vedrørende de i artikel 1-16 omhandlede programmer, jf. artikel 24, stk. 7, litra a), i beslutning 90/424/EØF

d) for de programmer, der er omhandlet i artikel 8, via Kommissionens online-system rapporterer positive og negative resultater af undersøgelser foretaget som led i deres overvågning af fjerkræ og vilde fugle til Kommissionen hver tredje måned senest fire uger efter udgangen af den sidste måned, rapporten omfatter

e) for de programmer, der er omhandlet i artikel 1-16, senest den 30. april 2010 sender Kommissionen en endelig rapport, jf. artikel 24, stk. 7, litra b), i beslutning 90/424/EØF, om den tekniske gennemførelse af programmet, ledsaget af dokumentation for de udgifter, medlemsstaten har afholdt, og de opnåede resultater i perioden 1. januar 2009 til 31. december 2009

f) gennemfører de programmer, der er omhandlet i artikel 1-16, effektivt

g) ikke for de programmer, der er omhandlet i artikel 1-16, indsender yderligere anmodninger om andre EF-tilskud til foranstaltningerne og ikke tidligere har indsendt sådanne anmodninger.

2. Hvis en medlemsstat ikke overholder betingelserne i stk. 1, nedsætter Kommissionen EF-tilskuddet under hensyntagen til arten og grovheden af den pågældende overtrædelse og til det finansielle tab, den medfører for Fællesskabet.

Artikel 20

Denne beslutning anvendes fra den 1. januar 2009.

Artikel 21

Denne beslutning er rettet til medlemsstaterne.